தலித், பழங்குடியினருக்கு பொதுவான ஒதுக்கீடு சட்டமன்றம், நாடாளுமன்றத்தில் ஏற்கெனவே இருப்பது போல, ஓபிசிக்கும் தேவை என்ற கோரிக்கை ஏன் எழவில்லை என்று பார்ப்பது மிக முக்கியமானதாகும். நாடாளுமன்றத்திலும், சட்டமன்றங்களிலும் தேர்ந்தெடுக்கப்பட்டவர்களின் சமூக பின்புலத்தைக் கவனித்தால், கணிசமானவர்கள் ஓபிசி பிரிவுக்குள்ளிருந்து வந்தவர்களாகத் தான் இருந்தார்கள். எனவே தான் ஓபிசிக்கான பொது ஒதுக்கீடு வேண்டும் என்ற குரல் எழவில்லை. அதற்கான தேவை இல்லை. பொது ஒதுக்கீடு இல்லாத போது, பெண்களுக்கான ஒதுக்கீட்டில் மட்டும் இதைக் கொண்டு வருவதில் சிக்கல் எழும். அது மட்டுமல்ல, முதலாளித்துவ கட்சிகளில் ஓபிசியினர் வலுவாக இருக்கும் போது, அப்பிரிவுகளைச் சார்ந்த பெண்கள் தான் அதிக எண்ணிக்கையில் நிறுத்தப்படுவார்கள் என்பது யதார்த்தம்.